# **Пожаревац**

**Животна средина**

Град Пожаревац, као и већина градова и општина у Србији, и као наслеђено стање, има проблеме у области заштите животне средине, са посебним нагласком на недостатак потребне комуналне инфраструктуре, која имају свој директан утицај на животну средину као што су: недовољне количине хигијенски исправне воде за пиће, неизграђеност система за пречишћавање отпадних вода, неизграђеност канализационе мреже, непостојање организованог одношења смећа са подручја сеоских насеља града Пожаревца, недовољну енергетску ефикасност и друге проблеме.

Функционисање ТЕ- КО Костолац и Железаре у Смедереву имају своје негативне ефекте на стање животне средине (загађење и уништавање земљишта, регулација водотокова, промена квалитета ваздуха, промена квалитета површинских и подземних вода, депоновање пепела и шљаке и депоновање јаловине, ширење насеља, смањење обрадивих површина и даљи притисак на ограничене и угрожене ресурсе). Површинска експлоатација угља захтева заузимање великих површина квалитетног и плодног пољопривредног земљишта, његово руинирање и девастирање, са изразито негативним утицајем на животну средину. Због тога је од изузетне важности, са циљем вођења одговорне политике одрживог привредног развоја, евалуација већ усвојених и доношење нових програма одшљакивања и одпепељивања као и пројеката и програма селективне откривке угља, конзервирање и чување површинског слоја, чернозема и квалитетна техничка припрема депоније јаловине, као и потпуна санација и рекултивација земљишта и враћање његовој првобитној намени[[1]](#footnote-1).

Табела 1 Изабрани показатељи за производњу угља, електричне енергије и емисије у ваздух из ТЕ КО Костолац. Извори: Извештај о стању животне средине у ЈП „Електропривреда Србије“ за 2020. годину[[2]](#footnote-2) за податке о емисијама и Технички годишњак за 2021. за податке о производњи угља и електричне енергије[[3]](#footnote-3)

|  |  |  |  |
| --- | --- | --- | --- |
|  | ТЕ Костолац А | ТЕ Костолац Б | Укупно |
| Снага на прагу електране (MW) | 281 | 632 | 913 |
| Производња електричне енергије (GWh) | 1.907 | 4.320 |  |
| Производња угља у 2021. години (милиона t) |  |  | 9,4 |
| Производња откривке у 2021. години (милиона m3 чврсте масе) |  |  | 45,7 |
| Емисија прашкастих материја у 2020. години (t/год) |  |  | 1.617,93 |
| Емисија SО2 у 2020. години (t/год) |  |  | 137.515,20 |
| Емисија NOx (NO2) у 2020. години (t/год) |  |  | 8.876,77 |
| Емисија CO2 у 2020. години (t/год) |  |  | 7.040.213,97 |

TE КО Костолац је значајно учествовао у укупној производњи ЕПС-а у 2021. години. Удео у укупној производњи је износио око 18% док је удео у укупним емисијама SО2 готово 39%.

Слика 1 Удео ТЕ КО Костолац у производњи ЕПС-а у 2021. години. Извор: Технички годишњак ЕПС за 2021. годину[[4]](#footnote-4)

Све производне јединице из ТЕ Костолац се налазе на листи постројења за сагоревање[[5]](#footnote-5)  која су укључена у Национални план за смањење емисија главних загађујућих материја које потичу из старих великих постројења за сагоревање[[6]](#footnote-6). Тим планом је одређен и допринос појединих постројења максималним емисијама појединих загађујућих материја. Емисије из ТЕ Костолац су у 2020. години биле испод прописаног нивоа за азотне оксиде и прашкасте материје док су емисије SО2 биле 10 пута веће од предвиђеног доприноса за ту годину и представљале су 38.68% свих емисија SО2 из производње електричне енергије у ЕПС-у у 2020. години.

*Слика 2* *Предвиђени допринос ТЕ Костолац максималним емисијама сумпор диоксида (SО2) за 2020.годину и стварне емисије у 2020. години (t)*. *Извори: Извештај о стању животне средине у ЈП „Електропривреда Србије“ за 2020. годину[[7]](#footnote-7)*, *Национални план за за смањење емисија главних загађујућих материја које потичу из старих великих постројења за сагоревање[[8]](#footnote-8)*

# Циљ 6. Обезбедити санитарне услове и приступ пијаћој води за све

## Снабдевање водом за пиће

**Насеља у граду Пожаревцу се снабдевају водом са три изворишта.**

Табела 2 Водоизворишта у Пожаревцу и Костолцу и капацитети водоизворишта[[9]](#footnote-9)

|  |  |
| --- | --- |
| Извориште | Капацитет |
| Кључ | 210 l/s |
| Ловац | 45 l/s |
| ППВ Млава | 15 l/s |

**Вода за пиће која је доступна корисницима јавног водовода у граду Пожаревцу је, према налазима Завода за јавно здравље Републике Србије, била исправна и у 2019. и у 2020. години.** Физичко-хемијска и микробиолошке неисправности су нађене у малим процентима анализираних узорака, испод дозвољених 5%.

Табела 3 Проценти физичко-хемијске и микробиолошке неисправности у водоводу Града Пожаревца у 2019. и 2020. години. Извор: Институт за јавно здравље Србије, Извештај о здравственој исправности воде за пиће јавних водовода и водних објеката за 2019. и 2020. годину.[[10]](#footnote-10)

|  |  |  |
| --- | --- | --- |
| Година | Проценат физичко- хемијске неисправности  | Проценат микробиолошке неисправности  |
| 2019. | 2,4 | 0,8 |
| 2020. | 0,7 | 1,3 |

Потпуно исправну воду за пиће су у 2019. години имали корисници 106 водовода, док је вода у 50 јавних водовода имала различите неисправности. У 2020. години корисници 107 водовода су имали исправну воду за пиће док је вода у 49 јавних водовода имала различите неисправности.

**Квалитет воде за пиће у граду Пожаревцу је условљен и водостајем река и веома је рањив у односу на климатске промене[[11]](#footnote-11).** Могуће дугорочне претње квалитету воде за пиће представља утицај повезаности хидролошког режима Дунава, Велике Мораве и Млаве на подизање нивоа подземних вода и повећану могућност њиховог загађења који је још увек је изражен и представља велики проблем заштите изворишта за водоснабдевање. За Пожаревац се може рећи да има добру заштиту од површинских вода, међутим постоји велики проблем високог нивоа подземних вода који није неутралисан ни постојећим црпним станицама. Основни проблем је одвођење атмосферских вода због недовољне изграђености атмосферске и фекалне канализације и антропогени утицај на зону заштите водоизворишта ''Кључ'' који се огледа у повишеном садржају нитрата, тако да је неопходно преузети одговарајуће мере заштите изворишта[[12]](#footnote-12). Такође, у зони утицаја површинских копова и њихових система за одводњавање дошло је до поремећаја режима површинских вода[[13]](#footnote-13).

Град Пожаревац препознаје претње по квалитет воде за пиће које долазе од повишених концентрација нитрата и предузима активности да одговори на те претње укључујући и истражне радње у циљу добијања додатних 30 l/s воде која није оптерећена нитратима. То би представљало почетак трајног решавања водоснабдевања Пожаревца[[14]](#footnote-14).

**99,7 % свих домаћинстава у граду Пожаревцу била су прикључена на јавни водовод у 2020. години.** Републички просек је у 2020. години износио 79,94% док је просек за Браничевску област био 63,99%.

Табела 4 Број и проценат домаћинстава прикључених на водоводну мрежу у Граду Пожаревцу у 2018,2019 и 2020. години. Извор: Аналитички сервис ЈЛС [[15]](#footnote-15)

|  |  |  |
| --- | --- | --- |
|   |   | Вредност индикатора |
| Назив индикатора | **Јединица мере** | **2018** | **2019** | **2020** |
| Домаћинства прикључена на водоводну мрежу | **Број**  |  Нема податка | 24742 | 24742 |
| Домаћинства прикључена на водоводну мрежу, као % укупног броја домаћинстава | **%**  |  Нема податка | 99.7 | 99.7 |

Табела 5 Подаци о захваћеним и пречишћеним водама на територији Града Пожаревца. Извор: Општине и региони у Републици Србији за 2019, 2020, 2021 годину. Републички завод за статистику[[16]](#footnote-16)

|  |  |  |  |  |  |
| --- | --- | --- | --- | --- | --- |
| Година | Укупне захваћене воде,хиљ. m³ | Испоручене воде за пиће, хиљ.m³ | Укупне испуштене отпадне воде1), хиљ.m³ | Испуштене отпадне воде у системе за одвођење отпадних вода, хиљ.m³ | Пречишћене отпадне воде, хиљ.m³ |
| 2018 | 8.422 | 4.124 | 3.993 | 2.813 | - |
| 2019 | 10.016 | 4.374 | 4.225 | 2.887 | - |
| 2020 | 10.038 | 4.498 | 4.342 | 2.936 | - |

**У 2020. години приближно 42% произведене количине воде је било фактурисано.**

Табела 6 Произведена и продата количина воде у ЈКП Водовод Пожаревац у 2019. и 2020, години. Извор: Програм пословања предузећа ЈКП Водовод и канализација Пожаревац за 2021. годину[[17]](#footnote-17).

|  |  |  |  |
| --- | --- | --- | --- |
| Година  | Произведена количина воде m³ | Фактурисана количина воде m³ |  Учешће фактурисане количине у произведеној количини%  |
| 2020 |  3.366.494  |  8.000.000 [[18]](#footnote-18) | 42,08% |

Иако није једноставно доћи до свеобухватних података о уделу фактурисане количине воде у укупно произведеној количини воде, износ од 42% се несумњиво може оценити као веома низак.

## Одвођење и прерада отпадних вода

**65,1 % свих домаћинстава у граду Пожаревца била су прикључена на канализацију у 2020. години.** Републички просек је у 2020. години износио 47,53% док је просек за Браничевску област био 27,05%.

Табела 7 Број и проценат домаћинстава прикључених на канализациону мрежу у Граду Пожаревцу у 2018,2019 и 2020. години. Извор: Аналитички сервис ЈЛС [[19]](#footnote-19)

|  |  |  |
| --- | --- | --- |
|   |   | Вредност индикатора |
| Назив индикатора | **Јединица мере** | **2018** | **2019** | **2020** |
| Домаћинства прикључена на канализациону мрежу | **Број**  |   | 15907 | 16153 |
|  Домаћинства прикључена на канализациону мрежу, као % укупног броја домаћинстава | %  |   | 64.1 | 65.1 |

Изазов за унапређење система представља непостојање пречишћавања отпадних вода иако је за ту намену некада постојала инфраструктура у граду Пожаревцу.

**У периоду од 2016. до 2018. године од испитаних 956 узорака отпадних вода из индустријских постројења на територији града Пожаревца, квалитет 575 узорака није био у складу са прописаним нормама.**

Табела 8 Укупни % узорака отпадних вода чији квалитет није усклађен са прописаним нормама за Пожаревац Извор: Институт за јавно здравље Републике Србије, Извештај о квалитету отпадних вода и хигијенско-санитарном стању депоније на територији РС у 2018. години[[20]](#footnote-20)

|  |  |  |
| --- | --- | --- |
| Година | % узорака отпадних вода чији квалитет није усклађен са прописаним нормама | Најчешћи разлог неусклађености квалитета испитаних узорака отпадних вода са прописаним нормама |
| 2016 | 53,81 | NH4+, SM, BPK5, HPK,O2, Cr, Sn, Zn |
| 2017 | 58,15 | NH4+, SM, BPK5, HPK,O2, UPO4. |
| 2018 | 65,78 | SM, HPK, BPK5, UPO4,O2, NH3 |

**Квалитет површинске воде реке Велике Мораве код Љубичевског моста је у 2020. години припадао III категорији по већем броју параметара а уочене су следеће приоритетне и приоритетне хазардне супстанце: Pb-rast 2x(III/IV); Hg-rast 1x(III/IV); Ni-rast. 2x(III/IV) [[21]](#footnote-21)**

## Приказ буџетских расхода везаних за снабдевање водом за пиће, прераду и одвођење отпадних вода

Просечни проценат укупних буџетских расхода буџета града Пожаревца који је издвајан за пречишћавање отпадних вода у периоду од 2019. до 2021. године износио је 6,08%. Просечни проценат укупних буџетских расхода за остале ЈЛС које је СКГО подржала при изради планова развоја су у истом периоду износили 1,70%.

Табела 9 Буџетски расходи за функционалну класификацију 520 у периоду од 2019. до 2021. године у Граду Пожаревцу. Извор: Аналитика буџетских расхода коју припрема СКГО, завршни рачун буџета Града Пожаревца за 2021. годину, рачуница.

|  |  |  |
| --- | --- | --- |
| Година | Расходи за функционалну класификацију 520(РСД) | Расходи за функционалну класификацију 520( % укупних буџетских расхода) |
| 2019. |  288.844.686  | 7,10% |
| 2020. |  169.101.616  | 4,71% |
| 2021. |  230.863.000  | 6,44% |

Просечни проценат укупних буџетски расхода буџета Града Пожаревца који је издвајан за водоснабдевање у периоду од 2019. до 2021. године износио је 2,15%. Просечни проценат укупних буџетских расхода за остале ЈЛС које је СКГО подржала при изради планова развоја су у истом периоду износили 2,01%.

Табела 10 Буџетски расходи за функционалну класификацију 630 у периоду од 2019. до 2021. године у Граду Пожаревцу. Извор: Аналитика буџетских расхода коју припрема СКГО, завршни рачун буџета Града Пожаревца за 2021. годину, рачуница.

|  |  |  |
| --- | --- | --- |
| Година | Расходи за функционалну класификацију 630(РСД) | Расходи за функционалну класификацију 630( % укупних буџетских расхода) |
| 2019. |  146.168.821  | 3,59% |
| 2020. |  54.804.811  | 1,53% |
| 2021. |  48.204.000  | 1,34% |

У буџету за 2022. предвиђени су расходи за функцију 630 у износу од 115.011.227 динара за спровођење пројеката од значаја за смањење губитака и превазилажења претње који висока концентрација нитрата представља по квалитет воде за пиће. Расходи за функцију 520 предвиђени су у износу од 339.088.509 динара.

## Избор индикатора од значаја за праћење остваривања ЦОР 6

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 11 Изабрани индикатори за ЦОР 6

|  |  |
| --- | --- |
| Индикатор | Јединица мере |
| 6.1.1 Удео становништва које користи пијаћу воду из система којима се безбедно управља |  % |
| 6.3.1 Удео отпадних вода које се безбедно пречишћавају | % |
| 6.4.1 Промене у ефикасности коришћења вода током времена | % |
| 6.6.1 Промене у обиму водних еко-система током времена | Подаци о протоку |
| Модификовани индикатор 6.б.1: Јединица локалне самоуправе поседује успостављене и оперативне политике и процедуре за учешће локалних заједница у управљању водоснабдевањем и санитацијом. | Да/Не |

###

### Расположивост података потребних за праћење остваривања ЦОР 6

Табела 12 Оцена расположивости података за праћење вредности изабраних индикатора за ЦОР 6

|  |  |
| --- | --- |
| Индикатор | Оцена расположивости |
| 6.1.1 Удео становништва које користи пијаћу воду из система којима се безбедно управља | За праћење вредности овог индикатора потребна је комбинација података о приступу водоснабдевању и квалитету воде из јавних водовода. Ови подаци су доступни. |
| 6.3.1 Удео отпадних вода које се безбедно пречишћавају | Ови подаци су доступни. |
| 6.4.1 Промене у ефикасности коришћења вода током времена | Постоје подаци о захваћеној, произведеној и продатој води |
| 6.6.1 Промене у обиму водних еко-система током времена | Не постоји сталан систем праћења стања обима водних еко-система. |
| Модификовани индикатор 6.б.1: Јединица локалне самоуправе поседује успостављене и оперативне политике и процедуре за учешће локалних заједница у управљању водоснабдевањем и санитацијом. | Будући да је индикатор квалитативан потребно га је детаљније дефинисати у складу са потреба локалне заједнице. Корисници су у неким случајевима и финансијери изградње инфраструктуре.  |

# Циљ 11. Учинити градове и људска насеља инклузивним, безбедним, прилагодљивим и одрживим[[22]](#footnote-22)

## Квалитет ваздуха

На територији града Пожаревца током 2019. године ваздух је био III категорије тј. прекомерно загађен услед прекорачења граничних вредности концентрација суспендованих честица РМ10. Поред тога садржај бензо(а)пирена, B(a)P, у суспендованим честицама РМ10, као најзначајнијег представника полицикличних ароматичних угљоводоника (PAH), у 2019. години одређивао се у оквиру државне мреже као и у оквиру локалних мрежа за квалитет ваздуха, укључујући и Пожаревац. Прописан минимум временске покривености фиксних мерења бензо(а)пирена је 33% и овај услов је испуњен на станици Пожаревац БС НИС Петрол на којој је и забележено прекорачење циљне вредности.[[23]](#footnote-23)

У 2020. у Пожаревцу средња вредност PM10 износила је 46.3 μg/m3.[[24]](#footnote-24) Узимајући у обзир ову средњу вредност, у Пожаревцу је прекорачена годишња гранична вредност од 40 μg/m3, док је дневна гранична вредност прекорачена 84 пута.[[25]](#footnote-25) На станици Костолац забележено је 53 прекорачења дозвољених средњих дневних концентрација за PM10[[26]](#footnote-26).

ЕПС је на 5 мерних места на територији града Пожаревца вршио повремена мерења концентрације суспендованих честица PM10 али приказ тих мерења не омогућава смислену интерпретацију резултата мерења[[27]](#footnote-27). **Потребно је да се резултати ових мерења прикажу на начин који омогућава њихово коришћење за оцену квалитета ваздуха.**

## Приказ буџетских расхода везаних за смањење загађења

Просечни проценат укупних буџетски расхода буџета града Пожаревца који је издвајан за смањење загађења у периоду од 2019. до 2021. године износио је 0,54%. Остале ЈЛС које је СКГО подржала при изради планова развоја нису бележиле издатке на овој класификацији у истом периоду са занемарљивим изузецима.

Буџетом за 2022. годину предвиђени су издаци у износу од 15.937.018 динара за праћење стања елемената животне средине.

Табела 13 Буџетски расходи за функционалну класификацију 530 у периоду од 2019. до 2021. године у Граду Пожаревцу. Извор: Аналитика буџетских расхода коју припрема СКГО, завршни рачун буџета Града Пожаревца за 2021. годину, рачуница.

|  |  |  |
| --- | --- | --- |
| Година | Расходи за функционалну класификацију 530(РСД) | Расходи за функционалну класификацију 530( % укупних буџетских расхода) |
| 2019. |  11.162.802  | 0,27% |
| 2020. |  36.777.411  | 1,03% |
| 2021. |  11.565.000  | 0,32% |

## Управљање отпадом

**Утврђени просек генерисаног отпада по становнику на територији града Пожаревца је око 0,85 кг на дневном нивоу, што на територији града представља око 110 тона дневно или на годишњем нивоу око 40.150 тона генерисаног отпада.** **Процењени републички просек је 1,15 кг[[28]](#footnote-28).** На територији града Пожаревца налазе се две нерегистроване депоније на којима се одлаже комунални отпад у Пожаревцу и Костолцу[[29]](#footnote-29).

**Услугом изношења и депоновања смећа ЈКП „Комунале службе“ покривају територију града Пожаревца и градске месне заједнице Костолац. Изношење и депоновање смећа врши се за 19.180 корисника у индивидуалном сектору Пожаревца и Костолца и за 1.927 корисника у привредном сектору Пожаревца и Костолца**. Саставни део активности изношења и депоновања смећа представља и рециклажа која обухвата сепарацију, скупљање и рециклажу папира, картона, ПЕТ и друге амбалаже. За ове потребе распоређено је преко 70 специјалних контејнера у Пожаревцу и Костолцу углавном око стамбених зграда, док су по пословним просторијама привредних субјеката постављене посебне кутије за одлагање папира. И поред великих напора који се улажу у рад рециклаже, ова активност и даље послује са губитком, што доводи до константног преливања средстава из других профитабилних радних јединица. Посебан проблем представљају физичка и правна лица која се баве пословима прикупљања секундарних сировина без икакве дозволе и контроле надлежних органа.[[30]](#footnote-30)

**Организованим сакупљањем и изношењем у овом тренутку обухваћено је око 68,67% становништва града Пожаревца и око 86,36% правних лица.** На територији града Пожаревца, углавном у сеоским и приградским насељима налази више од 26 дивљих депонија отпада на којима је Локалним планом за управљање отпадом из 2009. године, процењено да је депоновано више од 700.000 m3 отпада. Имајући у виду да према морфолошком саставу комуналног отпада 1 m³ отпада тежи око 350 кг, то практично значи да се на садашње одлагалиште отпада, „Јеремијино поље“ које не представља санитарно уређену депонију и која се налази у процесу санације и затварања, годишње одлаже око 83.937 m³ отпада. Процена је да ЈКП „Комуналне службе“ дневно сакупи око 333 m³ отпада. Како сеоска насеља нису уопште обухваћена организованом услугом изношења смећа, део генерисаног отпада се одлаже на дивље депоније, на којима се сада налази преко 1.000.000 m³ отпада недефинисаног морфолошког састава али у коме је свакако садржан и део опасног отпада као што је: медицински отпад, електронски отпад, отпад који садржи азбест, отпадна уља, аутомобилске гуме и сл. То у смислу заштите животне средине представља велики проблем, имајући у виду да је свака депонија био-хемијски реактор која депонијским гасовима и утицајем на процедне и подземне воде битно нарушава и трајно оштећује животну средину.[[31]](#footnote-31)

**Приоритети у овој области у планском периоду укључују израду новог локалног плана управљања отпадом, завршетак радова на трансфер станици који ће омогућити проширење услуге сакупљања отпада и укључење у регионални систем управљања отпадом који укључује одлагање на регионалну депонију "ФЦЦ Врбак" у Лапову, завршетак санације депоније комуналног отпада "Јеремино поље” и наставак санације дивљих депонија.**

Ови приоритети се одсликавају у буџетским расходима предвиђеним за ову област.

## Приказ буџетских расхода везаних за управљање отпадом

Просечни проценат укупних буџетских расхода буџета града Пожаревца који је издвајан за управљање отпадом у периоду од 2019. до 2021. године износио је 3,66%. Просечни проценат укупних буџетских расхода за све ЈЛС које је СКГО подржала при изради планова развоја је у истом периоду износио 2,13%.

Буџетом за 2022. годину предвиђени су издаци у износу од 304.864.961 динара спровођење приоритетних пројеката у овој области а који се тичу преласка на систем регионалног управљања отпадом и санације сметлишта и депонија. Такође на класификацији 560 налазе се средства опредељена за израду новог плана управљања отпадом.

Табела 14 Буџетски расходи за функционалну класификацију 510 у периоду од 2019. до 2021. године у Граду Пожаревцу. Извор: Аналитика буџетских расхода коју припрема СКГО, завршни рачун буџета Града Пожаревца за 2021. годину, рачуница.

|  |  |  |
| --- | --- | --- |
| Година | Расходи за функционалну класификацију 510(РСД) | Расходи за функционалну класификацију 510( % укупних буџетских расхода) |
| 2019. |  225.444.330  | 5,54% |
| 2020. |  95.086.683  | 2,65% |
| 2021. |  100.309.000  | 2,80% |

## Заштићена природна и културна добра

На територији Пожаревца постоје два Споменика природе. Група стабала храста лужњака (Quercus robur L.), пољског јасена (Fraxinus excelsior), пољског бреста (Ulmus campestris) и ситнолисне липе (Tilia parvifolia, којим управља Агроиндустријски комбинат „Душан Арсић” - пољопривредни погон Љубичево и Стабло храста сладуна у селу Братинцу, којим управља Покрет горана Србије, Пожаревац. Поред тога, постоји Предео нарочите природне лепоте Пругово којим управља истоимена месна заједница. Територији Пожаревца припада и један део Специјалног резервата природе Делиблатска пешчара којим управља ЈП Војводинашуме.[[32]](#footnote-32)

Централни регистар заштићених подручја садржи и споменик природе "Група од 16 храста лужњака у селу Драговцу".

## Приказ буџетских расхода везаних за функцију 540 заштиту биљног и животињског света и крајолика

Просечни проценат укупних буџетских расхода буџета града Пожаревца који је издвајан за функцију 540 у периоду од 2019. до 2021. године износио је 2,61% и био је готово два пута већи него проценат укупних буџетских расхода за ову намену за све ЈЛС које је СКГО подржала при изради планова развоја, који је у истом периоду износио 1,37%.

Буџетом за 2022. годину предвиђени су издаци у износу од 89.482.347 **који су међутим усмерени на активности зоохигијене и одржавање јавних зелених површина и у буџету се налазе на Програму комуналне делатности.**

Буџетом за 2022. годину предвиђени су и издаци на функционалној класификацији 560 који се тичу одржавања водотока II реда у износу од око 111 милиона динара.

Табела 15 Буџетски расходи за функционалну класификацију 540 у периоду од 2019. до 2021. године у Граду Пожаревцу. Извор: Аналитика буџетских расхода коју припрема СКГО, завршни рачун буџета Града Пожаревца за 2021. годину, рачуница.

|  |  |  |
| --- | --- | --- |
| Година | Расходи за функционалну класификацију 540(РСД) | Расходи за функционалну класификацију 540( % укупних буџетских расхода) |
| 2019. |  94.425.891  | 2,32% |
| 2020. |  110.380.614  | 3,08% |
| 2021. |  87.038.000  | 2,43% |

## Избор индикатора од значаја за праћење остваривања ЦОР 11 и 12

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора

Табела 16 Изабрани индикатори за ЦОР 11 и 12

|  |  |
| --- | --- |
| Индикатор | Јединица мере |
| 11.1.1 Удео градског становништва које живи у картонским насељима, неформалним насељима, или неадекватним стамбеним условима | % |
| Модификовани индикатор 11.3.2 Општина има директне структуре за учешће цивилног друштва у урбанизму и управљању које функционишу редовно и на демократски начин | Да/Не |
| 11.4.1 Укупни расходи (јавни и приватни) по глави становника за очување, заштиту и конзервацију целокупне културне и природне баштине, по врстама баштине (културна, природна, мешовита, и означена као центар светске баштине), ниво управљана (национални, регионални и локални/општински), по врсти расхода (оперативни/инвестициони трошкови) и по врсти приватног финансирања (донације у натури, приватни непрофитни сектор или спонзорство) | Динара по становнику |
| 11.6.1 Удео комуналног чврстог отпада који се редовно прикупља и који се на одговарајући начин одлаже у укупној количини генерисаног комуналног чврстог отпада, по градовима | % |
| 11.6.2 Просечне средње вредности суспендованих честица (нпр. ПМ2.5 и ПМ10) у градовима (пондерисан број становника) | Микрограми по метру кубном |
| Модификовани индикатор 11.b.2 Локална управа усваја и спроводи стратегије за смањење ризика од катастрофа на локалном нивоу у складу са националним стратегијама смањења ризика од катастрофа | Да/Не |
| 12.4.2 Количина произведеног опасног отпада по глави становника и удео третираног опасног отпада, по врсти третмана |  Килограма по становнику |

### Расположивост података потребних за праћење остваривања ЦОР 11

Табела 17 Оцена расположивости података за праћење вредности изабраних индикатора за ЦОР 11

|  |  |
| --- | --- |
| Индикатор | Оцена расположивости |
| 11.1.1 Удео градског становништва које живи у картонским насељима, неформалним насељима, или неадекватним стамбеним условима |  |
| Модификовани индикатор 11.3.2 Општина има директне структуре за учешће цивилног друштва у урбанизму и управљању које функционишу редовно и на демократски начин |  |
| 11.4.1 Укупни расходи (јавни и приватни) по глави становника за очување, заштиту и конзервацију целокупне културне и природне баштине, по врстама баштине (културна, природна, мешовита, и означена као центар светске баштине), ниво управљана (национални, регионални и локални/општински), по врсти расхода (оперативни/инвестициони трошкови) и по врсти приватног финансирања (донације у натури, приватни непрофитни сектор или спонзорство) |  |
| 11.6.1 Удео комуналног чврстог отпада који се редовно прикупља и који се на одговарајући начин одлаже у укупној количини генерисаног комуналног чврстог отпада, по градовима |  |
| 11.6.2 Просечне средње вредности суспендованих честица (нпр. ПМ2.5 и ПМ10) у градовима (пондерисан број становника) |  |
| Модификовани индикатор 11.b.2 Локална управа усваја и спроводи стратегије за смањење ризика од катастрофа на локалном нивоу у складу са националним стратегијама смањења ризика од катастрофа |  |
| 12.4.2 Количина произведеног опасног отпада по глави становника и удео третираног опасног отпада, по врсти третмана |  |

# Циљ 13. Предузети хитну акцију у борби против климатских промена и њених последица

Град Пожаревац је донео одлуку о организацији и функционисању цивилне заштите на својој територији у којој се означавају начела и субјекти и снаге система смањења ризика од катастрофа и управљања ванредним ситуацијама[[33]](#footnote-33). **Град нема стратегију смањења ризика од катастрофа. Систем водоснабдевања у граду Пожаревцу је рањив на промене водостаја на рекама. Смањење водостаја на рекама је већ забележено и у прошлости је узроковало ванредне ситуације.**

Табела 18 Изабрани индикатори за ЦОР 13

|  |  |
| --- | --- |
| Индикатор | Јединица мере |
| 13.1.1 Број смртних случајева, несталих лица, и лица под директним утицајем катастрофа на 100.000 становника |  број |
| Модификовани индикатор 13.1.3 Локална управа усваја и спроводи локалну стратегију смањења ризика од катастрофа у складу са националним стратегијама смањења ризика од катастрофа | Да/Не |
| Модификовани индикатор 13.2.1 Општина има стратегију или план адаптације на климатске промене и стратегију или план нискоугљеничног развоја  | Да/Не |

### Расположивост података потребних за праћење остваривања ЦОР 13

Табела 19 Оцена расположивости података за праћење вредности изабраних индикатора за ЦОР 13

|  |  |
| --- | --- |
| Индикатор | Оцена расположивости |
| 13.1.1 Број смртних случајева, несталих лица, и лица под директним утицајем катастрофа на 100.000 становника |  Није могуће наћи податке |
| Модификовани индикатор 13.1.3 Локална управа усваја и спроводи локалну стратегију смањења ризика од катастрофа у складу са националним стратегијама смањења ризика од катастрофа | Нема стратегије |
| Модификовани индикатор 13.2.1 Општина има стратегију или план адаптације на климатске промене и стратегију или план нискоугљеничног развоја  | Постоји Нацрт стратегије нискоугљеничног развоја |

Енергетика

# Циљ 7. Осигурати приступ доступној, поузданој, одрживој и модерној енергији за све

## Снабдевање енергијом и енергентима

### Снабдевањем електричном енергијом

Снабдевање електричном енергије града Пожаревца врши се преко основне мреже трафостаница снаге 220/110 kV, 110/35 kV, 350/10 kV и 10/0,4 kV. У Граду Пожаревцу постоји потреба за изградњом нове ТС 110/35/10 kV у даљем тексту ТС 110/35/10 kV „Пожаревац 2“. Изградња ове ТС је у току[[34]](#footnote-34). Подручје града Пожаревца напаја се из трафостанице 110/35kV "Костолац" са трансформатора инсталисане снаге 31,5 MVA, из трафостанице 110/35 kV "Пожаревац 1" инсталисане снаге 2 x 31,5 MVA и трафостанице 110/35 kV "Велико Градиште" тренутно инсталисане снаге 2 x 20 MVA[[35]](#footnote-35).

Изградњом нове ТС 110/35/10 kV „Пожаревац 2“ оствариле би се велике могућности снабдевања града Пожаревца и индустријске зоне електричном енергијом. Садашња индустријска зона и део градског подручја напајају се дуплим далеководом 35 kV, 2А и 2Б из ТС 110/35kV „Пожаревац 1“. У случају настанка квара на поменутом дуплом далеководу није могуће напојити индустријску зону и део градског подручја због непостојања алтернативног напајања на 35 kV нивоу.

**Губици у мрежи на електродистрибутивном огранку Пожаревац на коме се налази и територија града Пожаревца су нижи од просека** за дистрибутивно подручје Крагујевац коме огранак припада и нижи од процената губитака за Електродистрибуцију Србије. **Показатељи поузданости снабдевања електричном енергијом су међутим лошији и од показатеља за дистрибутивно подручје и од показатеља за Србију.** Очекује се да ће се ови показатељи поправити са завршетком изградње нове ТС 110/35/10 kV „Пожаревац 2“ .

Табела Губици и показатељи поузданости за огранак Пожаревац, дистрибутивно подручје Крагујевац и Електродистрибуцију Србије. Извор: Енергетски подаци 2021. Електродистрибуција Србије[[36]](#footnote-36).

|  |  |  |  |
| --- | --- | --- | --- |
|  | Огранак Пожаревац | Дистрибутивно подручје Крагујевац | Србија |
| Губици (%) | 10,02 | 12,43 | 11,73 |
| Број прекида по кориснику | 11,96 | 9,89 | 8,27 |
| Укупно трајање прекида у минутима по кориснику | 1.121 | 1.022 | 892 |

### Снабдевање природним гасом

Гасификација на територији града Пожаревца спроводи се на основу Уговора о пословно – техничкој сарадњи на гасификацији Града Пожаревца. Радови на гасификацији подразумевају изградњу гасовода средњег притиска и дистрибутивних цевовода. Највећи део инвестиције је реализован и постављено је укупно око 50 километара гасовода средњег притиска и више од 250 километара дистрибутивног цевовода.

### Снабдевање топлотном енергијом

**ЈП Топлификација Пожаревац испоручује и фактурише топлотну енергију за 11.504 корисника из категорије физичких лица и 425 из категорије правних лица. Систем се састоји од око 205 km мреже, 114 зонских, 484 индивидуалних и 66 мини зонских топлотно предајних станица[[37]](#footnote-37).**

**Топлотни извор за даљинско грејање Пожаревца и Костолца је ТЕ "Костолац А''** – блокови А2 (базни топлотни извор) и А1 (вршни топлотни извор) и ТЕ ''Костолац Б'' – блокови Б1 и Б2. Измењивачко-пумпна станица смештена је у оквиру ТЕ "Костолац А". Тренутни капацитет станице је 64 МW (измењивачи за хаварни рад) и 106 МW (базни), који могу да се истовремено користе у паралелном раду. У крајњој фази предвиђено је да ће станица имати капацитет 64 МW (измењивачи за хаварни рад) и 232 МW (за рад са базним и вршним извором) за грејање Пожаревца и Костолца. Магистрални вреловод Костолац-Пожаревац служи за транспорт вреле воде, температуре 130/75°C, притиска НП 16, од ИПС до примарне градске мреже Пожаревца. На магистралном вреловоду су предвиђени прикључци за насељена места: Костолац, Кленовник, Ћириковац и Пожаревац. Укупан предвиђени конзум свих потрошача је 315 МW[[38]](#footnote-38). **По топлотној енергији предатој топлотним подстаницама систем даљинског грејања Града Пожаревца је у 2020. години био 5. у Србији[[39]](#footnote-39). Систем даљинског грејања је у потпуности заснован на извору који није у власништву Града а пред којим су потреба за усаглашавањем са важећим нормама за заштиту животне средине и изазови енергетске транзиције. У складу са законским обавезама, од грејне сезоне 2015/2016. године ЈП „Топлификација“ Пожаревац, услугу грејања обрачунава према измереној потрошњи топлотне енергије. Овај начин обрачуна је примењен код свих купаца у складу са тарифним системом, који подразумева да се цена услуге грејања формира из два дела: фиксног и варијабилног[[40]](#footnote-40).**

Табела 21 Основни показатељи производње и дистрибуције топлотне енергије у систему даљинског грејања у граду Пожаревцу у 2020. години. Извор: Извештај о раду система даљинског грејања у Републици Србији у 2020. години. [[41]](#footnote-41)

|  |  |
| --- | --- |
| Показатељ | Вредност |
| Произведена топлотна енергија на прагу котла[МWh] | **210.358** |
| Топлотна енергија предата у топлотним подстаницама[МWh] | **183.610** |

## Приказ буџетских расхода везаних за функцију 436

Град Пожаревац улаже значајна средства из средстава свих пореских обвезника у развој и модернизацију топловодне мреже. Највећи део средстава на функционалној класификацији 436 је потрошен за ову намену. **Просечни проценат укупних буџетски расхода буџета града Пожаревца који је издвајан за подршку пројектима ЈП ”Топлификација” од 2019. до 2021. године износио је 5,86%.** Само град Крушевац од ЈЛС које је СКГО подржала при изради планова развоја улаже средства за ову намену. Просечни процентуални издаци у том Граду су у истом периоду износили 2,37%.

Буџетом за 2022. годину предвиђени су издаци у износу од 158.404.009 за капиталне пројекте ЈП ”Топлификација” уз издвајање од 7.100.000 динара за пројекат суфинансирања мера енергетске санације стамбених зграда.

Табела 15 Буџетски расходи за функционалну класификацију 436 у периоду од 2019. до 2021. године у Граду Пожаревцу. Извор: Аналитика буџетских расхода коју припрема СКГО, завршни рачун буџета Града Пожаревца за 2021. годину, рачуница.

|  |  |  |
| --- | --- | --- |
| Година | Расходи за функционалну класификацију 540(РСД) | Расходи за функционалну класификацију 540( % укупних буџетских расхода) |
| 2019. |  328.050.283  | 8,06% |
| 2020. |  227.978.786  | 6,36% |
| 2021. |  113.137.000  | 3,15% |

## Потрошња енергије

Град Пожаревац није успоставио систем енергетског менаџмента те не постоји припремљен енергетски биланс ни програм енергетске ефикасности[[42]](#footnote-42). Делимична реконструкција биланса потрошње електричне енергије у јавном сектору је извршена коришћењем података из јавних набавки.

**Уочена потрошња електричне енергије у јавним зградама, установама и комуналним службама износила је преко 20.000.000 кWh. Јавна расвета и водоснабдевање су највећи потрошачи електричне енергије.**

Табела 22 Потрошња електричне енергије у зградама Градске управе, месним канцеларијама, јавном осветљењу, јавним институцијама и комуналним предузећима у Граду Пожаревцу. Извор: Портал јавних набавки[[43]](#footnote-43)

|  |  |
| --- | --- |
| Потрошач | Количина енергије [kWh] |
| Зграде градске управе, месних заједница и пословног простора | 2.000.000 |
| Јавна расвета | 8.000.000 |
| Центар за културу | 47.830 |
| Спортски центар | 380.000 |
| ЈКП Водовод и црпне станице | 7.079.719 |
| ЈКП ”Комуналне службе” | 380.470 |
| ЈП ”Топлификација” | 2.076.000 |

## Приказ буџетских расхода везаних за аналитички конто 421000 који обухвата сталне трошкове

## .

**Град Пожаревац је у периоду од 2019. године до 2021. године просечно издвајао 303.861.243 динара за издатке који су сврстани под аналитички конто 421000 који обухвата сталне трошкове.** Трошкови енергетских услуга представљају највећи део ових трошкова. Важно је напоменути да у овај збир не улазе трошкови енергетских услуга за образовне институције који су значајни. Овај износ је у посматраном периоду представљао 8,15% свих буџетски расхода. Просечни расходи за аналитички конто 421000 у 10 јединица локалне самоуправе које је СКГО подржала у припреми Планова развоја износили су приближно 6,92% укупних буџетских расхода[[44]](#footnote-44).

## Јавно осветљење и приказ буџетских расхода везаних за функцију 640 улична расвета

**Потрошња електричне енергије у систему јавног осветљења је у 2021. години према подацима из јавних набавки износила 8.000 МWh.** **Просечни буџетски издаци за функцију 640 (јавно осветљење) износили су око 121 милиона динара у периоду од 2019. до 2021. године што је у тим годинама представљало приближно 3,25% укупних буџетских расхода. Услед промена цена енергије које су се догодиле 2021. године и 2022. године ови издаци би у планском периоду могли бити знатно већи.** Просечни издаци у панелу од 16 јединица локалне самоуправе који су били предмет анализе СКГО износили су 3,76% укупних буџетских расхода[[45]](#footnote-45), док су просечни расходи за функцију 640 у 10 јединица локалне самоуправе које је СКГО подржала у припреми Планова развоја износили приближно 3,24% укупних буџетских расхода[[46]](#footnote-46) у посматраном периоду (2019, 2020 и 2021).

### Енергетска ефикасност, дистрибуирани обновљиви извори енергије и енергетски угрожени купци

**Град Пожаревац је у току 2022. године спроводио јавни позив за суфинансирање мера санације породичних кућа[[47]](#footnote-47). Суфинансирање мера је обезбеђено из буџета Републике Србије и буџета града Пожаревца.**

Табела 23 Конкурси за суфинансирање мера санације породичних кућа у Граду Пожаревцу у 2022. години- основни показатељи. Извор: Министарство рударства и енергетике[[48]](#footnote-48), Град Пожаревац[[49]](#footnote-49).

|  |  |  |  |  |
| --- | --- | --- | --- | --- |
| Година |  | Суфинансирање из буџета Републике СрбијеРСД | Суфинансирање из буџета града ПожаревцаРСД | Број корисника |
| 2022 |  | 7.100.000 | 7.100.000 | Поступак у току |

**Република Србија је у 2022. години заокружила политику подршке изградњи соларних електрана по моделу купца произвођача. Од првих 204 регистрованих купаца-произвођача из категорије домаћинстава на територији Пожаревца је регистрован само 1[[50]](#footnote-50).**

**У децембру месецу 2019. године у граду Пожаревцу је било 323 енергетски угрожених купаца. Укупно умањење рачуна за целу 2019. годину за све енергетски угрожене купце на територији града Пожаревца износило је 6.500.032 динара[[51]](#footnote-51).** Ова накнада се исплаћује из буџета Републике Србије.

## Избор индикатора од значаја за праћење остваривања ЦОР 7

Прилажемо избор из листе индикатора које дефинише Организација Уједињених нација. Кроз овај процес смо дефинисали и нове индикаторе који могу послужити као замена за неке од предложених индикатора.

Табела 24 Изабрани индикатори за ЦОР 7

|  |  |
| --- | --- |
| Индикатор | Јединица мере |
| 7.1.2 Удео становништва које се првенствено ослања на чиста горива и технологије | *%* |
| Модификовани индикатор 7.2.1 : Удео обновљиве енергије у укупној финалној потрошњи енергије јавног сектора  | *%* |
| Модификовани индикатор 7.3.1 : Енергетски интензитет мерен кроз примарну енергију потрошену у јавном сектору и укупне буџетске расходе | килограм еквивалентне нафте по 1000 динара буџетских расхода |

### Расположивост података потребних за праћење остваривања ЦОР 7

Табела 25 Оцена расположивости података за праћење вредности изабраних индикатора за ЦОР 7

|  |  |
| --- | --- |
| Индикатор | Оцена расположивости |
| 7.1.2 Удео становништва које се првенствено ослања на чиста горива и технологије | Нису тренутно расположиви подаци за праћење овог индикатора али их је могуће обезбедити. Сва домаћинства која користе нестандардне индивидуалне уређаје за грејање на чврста горива би улазила у удео становништва који се не ослања првенствено на чиста горива и технологије. Попис, Aнкета о потрошњи домаћинстава, Анкета о приходима и условима становања, Микс истраживање су процеси кроз које је могуће доћи до одговарајућих података. Такође, могуће је провести наменску анкету уз минималне издатке. |
| Модификовани индикатор 7.2.1 : Удео обновљиве енергије у укупној финалној потрошњи енергије јавног сектора  | Нису тренутно расположиви подаци за праћење овог индикатора али их је могуће обезбедити. |
| Модификовани индикатор 7.3.1 : Енергетски интензитет мерен кроз примарну енергију потрошену у јавном сектору и укупне буџетске расходе | Нису тренутно расположиви подаци за праћење овог индикатора али их је могуће обезбедити када се у потпуности формира ИСЕМ база за Град Пожаревац. |

1. Стратегија одрживог развоја Града Пожаревца 2017-2022.године, https://pozarevac.rs/wp-content/uploads/2017/03/Strategija\_Odrzivog\_Razvoja\_2017-2022.pdf [↑](#footnote-ref-1)
2. https://www.eps.rs/cir/SiteAssets/Pages/Sredina/Izveštaj%20o%20stanju%20životne%20sredine%20u%20JP%20EPS%20za%202020%20godinu.pdf [↑](#footnote-ref-2)
3. https://www.eps.rs/cir/SiteAssets/Pages/tehnicki-izvestaji/TEH\_Godisnjak2021\_web\_cir\_Fin.pdf [↑](#footnote-ref-3)
4. https://www.eps.rs/cir/SiteAssets/Pages/tehnicki-izvestaji/TEH\_Godisnjak2021\_web\_cir\_Fin.pdf [↑](#footnote-ref-4)
5. https://www.pravno-informacioni-sistem.rs/SlGlasnikPortal/prilozi/p1.html&doctype=reg&abc=cba&eli=true&eliActId=429854&regactid=429854 [↑](#footnote-ref-5)
6. https://www.pravno-informacioni-sistem.rs/SlGlasnikPortal/eli/rep/sgrs/vlada/drugiakt/2020/10/1/reg [↑](#footnote-ref-6)
7. https://www.eps.rs/cir/SiteAssets/Pages/Sredina/Izveštaj%20o%20stanju%20životne%20sredine%20u%20JP%20EPS%20za%202020%20godinu.pdf [↑](#footnote-ref-7)
8. https://www.pravno-informacioni-sistem.rs/SlGlasnikPortal/eli/rep/sgrs/vlada/drugiakt/2020/10/1/reg [↑](#footnote-ref-8)
9. https://vodovod012.rs/doc/finansije/2021/izvestaj\_o\_stepenu\_uskladjenosti\_planiranih\_i\_realizovanih\_aktivnosti\_iz\_programa\_poslovanja\_za\_2021.pdf [↑](#footnote-ref-9)
10. <https://www.batut.org.rs/index.php?content=1420> [↑](#footnote-ref-10)
11. https://www.sepa.gov.rs/download/prezentacije/2016/KlimatskePromene.pdf [↑](#footnote-ref-11)
12. Стратегија одрживог развоја Града Пожаревца 2017-2022.године, https://pozarevac.rs/wp-content/uploads/2017/03/Strategija\_Odrzivog\_Razvoja\_2017-2022.pdf [↑](#footnote-ref-12)
13. Просторни план Града Пожаревца, Књига 1, стратешки део. [↑](#footnote-ref-13)
14. https://vodovod012.rs/doc/finansije/2021/izmena\_i\_dopuna\_posebnog\_programa\_za\_2021\_godinu.pdf [↑](#footnote-ref-14)
15. https://rsjp.gov.rs/cir/analiticki-servis/ [↑](#footnote-ref-15)
16. <https://www.stat.gov.rs/publikacije/> [↑](#footnote-ref-16)
17. https://vodovod012.rs/doc/finansije/2021/program\_poslovanja\_jkp\_vodovod\_i\_kanalicacija\_pozarevac\_za\_2021\_godinu.pdf [↑](#footnote-ref-17)
18. Приближна вредност [↑](#footnote-ref-18)
19. https://rsjp.gov.rs/cir/analiticki-servis/ [↑](#footnote-ref-19)
20. https://www.batut.org.rs/index.php?content=1418 [↑](#footnote-ref-20)
21. *Резултати испитивања површинских и подземних вода за 2020. годину http://www.sepa.gov.rs/download/KvalitetVoda\_2020.pdf* [↑](#footnote-ref-21)
22. У овом поглављу је покривено и питање опасног отпада које потпада под Циљ 12. ”Обезбедити одрживе облике потрошње и производње” [↑](#footnote-ref-22)
23. Годишњи извештај о стању квалитета ваздуха у Републици Србији за 2019 годину. Агенција за заштиту животне средине, 2020. <http://www.sepa.gov.rs/download/izv/Vazduh_2019.pdf> [↑](#footnote-ref-23)
24. Годишњи извештај о загађености урбаног ваздуха на територији Републике Србије мерене у мрежи институција јавног здравља у 2020. Институт за јавно здравље Србије “Др Милан Јовановић Батут”, 2021. <https://www.batut.org.rs/download/izvestaji/higijena/Godisnji%20izvestaj%20vazduh%202020.pdf>. [↑](#footnote-ref-24)
25. У Извештају о стању квалитета ваздуха у Републици Србији за 2020 годину ова мерења из Пожаревца нису уврштена у табелу која приказује Оцену квалитета ваздуха за 2020.

<https://www.batut.org.rs/download/izvestaji/higijena/Godisnji%20izvestaj%20vazduh%202020.pdf> [↑](#footnote-ref-25)
26. Годишњи извештај о стању квалитета ваздуха у Републици Србији за 2019 годину. Агенција за заштиту животне средине, 2020. <http://www.sepa.gov.rs/download/izv/Vazduh_2019.pdf> [↑](#footnote-ref-26)
27. https://www.eps.rs/cir/SiteAssets/Pages/Sredina/Izveštaj%20o%20stanju%20životne%20sredine%20u%20JP%20EPS%20za%202020%20godinu.pdf [↑](#footnote-ref-27)
28. Управљање отпадом у Републици Србији у периоду 2011-2020. Године, Агенција за заштиту животне средине, http://www.sepa.gov.rs/download/UpravljanjeOtpadomRS\_2011\_2020.pdf [↑](#footnote-ref-28)
29. Стратегија одрживог развоја Пожаревца 2017-2022. <https://pozarevac.rs/wp-content/uploads/2011/11/Strategija_OdrzivogRazvoja.pdf> [↑](#footnote-ref-29)
30. ЈКП „Комуналне службе“ Пожаревац - Програм пословања за 2021.годину, <http://komsluzbepo.rs/index_files/Dokumenti/Program2021.pdf> [↑](#footnote-ref-30)
31. Стратегија одрживог развоја Пожаревца 2017-2022. <https://pozarevac.rs/wp-content/uploads/2011/11/Strategija_OdrzivogRazvoja.pdf> [↑](#footnote-ref-31)
32. Извод из Централног регистра - заштићена подручја, Завод за заштиту природе Србије, <https://www.zzps.rs/wp/centralni-registar/> [↑](#footnote-ref-32)
33. https://pozarevac.rs/fajlovi/sluzbeni\_glasnici/Sluzbeni%20glasnik%204%2022.pdf [↑](#footnote-ref-33)
34. https://elektrodistribucija.rs/casopis/Elektrodistribucija\_br\_02.pdf [↑](#footnote-ref-34)
35. Просторни план Града Пожаревца. [↑](#footnote-ref-35)
36. http://epsdistribucija.rs/pdf/GI\_ODS\_2021.pdf [↑](#footnote-ref-36)
37. Програм пословања ЈП Топлификација Пожаревац за 2022. годину https://www.toplifikacija.rs/wp-content/uploads/2022/01/Program-poslovanja-za-2022.godinu.pdf [↑](#footnote-ref-37)
38. Стратегија одрживог развоја Пожаревца 2017-2022. <https://pozarevac.rs/wp-content/uploads/2011/11/Strategija_OdrzivogRazvoja.pdf> [↑](#footnote-ref-38)
39. Извештај о раду система даљинског грејања у Републици Србији у 2020. години https://www.toplanesrbije.org.rs/uploads/ck\_editor/files/Godisnji%20izvestaj%20pdf%202020%20final.pdf [↑](#footnote-ref-39)
40. https://www.toplifikacija.rs/наплата-по-утрошку/ [↑](#footnote-ref-40)
41. Извештај о раду система даљинског грејања у Републици Србији у 2020. години https://www.toplanesrbije.org.rs/uploads/ck\_editor/files/Godisnji%20izvestaj%20pdf%202020%20final.pdf [↑](#footnote-ref-41)
42. Извор: Извештај о ревизији сврсисходности пословања „Ефикасност система енергетског менаџмента у јавном сектору “ https://www.dri.rs/upload/documents/revision/2021/2020-4-1Efikasnost%20sistema%20energetskog%20mendžmenta%20u%20javnom%20sektoru%20.pdf [↑](#footnote-ref-42)
43. https://jnportal.ujn.gov.rs/odluke-o-dodeli-ugovora [↑](#footnote-ref-43)
44. Извор: Прорачун на основу анализе буџетских расхода коју је припремила СКГО. [↑](#footnote-ref-44)
45. Извор: Анализа ефеката поремећаја на тржишту енергије и енергената на буџете локалних самоуправа. Документ СКГО из 2022. године. [↑](#footnote-ref-45)
46. Извор: Прорачун на основу анализе буџетских расхода коју је припремила СКГО. [↑](#footnote-ref-46)
47. <https://sabac.rs/wp-content/uploads/2021/08/javni-konkurs.pdf>

<https://sabac.rs/wp-content/uploads/2022/07/javni-konkurs-za-gradjane-za-sufinansiranje-mera-energetske-sanacije-porodicnih-kuca.doc> [↑](#footnote-ref-47)
48. https://www.mre.gov.rs/aktuelnosti/javni-pozivi [↑](#footnote-ref-48)
49. https://pozarevac.rs/javni-konkurs-za-ucesce-privrednih-subjekata-u-sprovodjenju-mera-energetske-sanacije-stambenih-objekata-na-teritoriji-grada-pozarevca/ [↑](#footnote-ref-49)
50. <http://edbnabavke.edb.rs/registar_kupaca/DOMACINSTVA/DOMACINSTVA.pdf> Приступљено 08.09.2022. [↑](#footnote-ref-50)
51. Копија базе енергетски заштићених купаца коју води Министарство рударства и енергетике у поседу СКГО. [↑](#footnote-ref-51)